b'\n_START_ARTICLE_\nAm\xc5\xabrinis e\xc5\xbeys\n_START_SECTION_\nPaplitimas\n_START_PARAGRAPH_\nPaplit\xc4\x99s Ryt\xc5\xb3 Azijos dalyje\xc2\xa0\xe2\x80\x93 Rusijos Tolim\xc5\xb3j\xc5\xb3 Ryt\xc5\xb3 pietry\xc4\x8diuose (Primor\xc4\x97s kra\xc5\xa1tas, Chabarovsko kra\xc5\xa1tas, Am\xc5\xabro sritis), Kinijos rytuose ir galb\xc5\xabt jos Si\xc4\x8duano provincijoje, Kor\xc4\x97jos pusiasalyje.\n_START_SECTION_\nBuvein\xc4\x97\n_START_PARAGRAPH_\nGyvena labai skirtingose buvein\xc4\x97se, i\xc5\xa1skyrus kalnus, pelkynus ar aktyviai apdirbamus \xc5\xbeem\xc4\x97s plotus. M\xc4\x97gsta gyventi kaln\xc5\xb3 ir kalv\xc5\xb3 sl\xc4\x97niuose, lygumose, apaugusiose auk\xc5\xa1ta \xc5\xbeole, ir kr\xc5\xabmynais, kur mi\xc5\xa1riai auga spygliuo\xc4\x8diai ir lapuo\xc4\x8diai med\xc5\xbeiai. Da\xc5\xbeniausiai tai mi\xc5\xa1k\xc5\xb3 pakra\xc5\xa1\xc4\x8diai, besiribojantys su pievomis ir kitais atvirais plotais prie upi\xc5\xb3 sl\xc4\x97ni\xc5\xb3.\n_START_SECTION_\nApib\xc5\xabdinimas\n_START_PARAGRAPH_\nK\xc5\xabno ilgis 18,0\xe2\x80\x9326,3\xc2\xa0cm, uodegos ilgis 1,6\xe2\x80\x932,8\xc2\xa0cm, priklausomai nuo met\xc5\xb3 laiko k\xc5\xabno svoris 600\xe2\x80\x931092 g. Nugar\xc4\x97l\xc4\x97 apaugusi iki 2,4\xc2\xa0cm ilgio \xc5\xa1viesiai rudais spygliukais.\n_START_SECTION_\nElgsena\n_START_PARAGRAPH_\nGyvena pavieniui. Daugiausiai aktyvus nakt\xc4\xaf ir sutemose, nors apsiniaukusiu, lietingu metu gali med\xc5\xbeioti bet kuriuo paros laiku. Prie\xc5\xa1 atslenkan\xc4\x8dius \xc5\xa1al\xc4\x8dius, spalio m\xc4\x97nes\xc4\xaf \xc4\xafminga. Tam pasirenka sausas netoli upi\xc5\xb3 vietas su gausiai ant \xc5\xbeem\xc4\x97s nukritusiais med\xc5\xbei\xc5\xb3 lapais arba \xc4\xaflenda po kelm\xc5\xb3, i\xc5\xa1vart\xc5\xb3 ertm\xc4\x97mis. Poravimasis prasideda kovo pabaigoje ir baland\xc5\xbeio prad\xc5\xbeioje. Gimsta 3\xe2\x80\x938 jaunikliai. Lyti\xc5\xa1kai subr\xc4\x99sta antrais gyvenimo metais. Per metus veda vien\xc4\x85 jaunikli\xc5\xb3 vad\xc4\x85.\n_START_SECTION_\nMityba\n_START_PARAGRAPH_\nMinta daugiausia sliekais, vabzd\xc5\xbeiais ir kitais bestuburiais gyviais. Re\xc4\x8diau pasigauna smulki\xc5\xb3 stuburini\xc5\xb3 gyv\xc5\xabn\xc5\xb3, i\xc5\xa1 j\xc5\xb3 daugiausia smulki\xc5\xb3 grau\xc5\xbeik\xc5\xb3, pasmaguriauja pauk\xc5\xa1\xc4\x8di\xc5\xb3 kiau\xc5\xa1iniais ir dar re\xc4\x8diau \xc4\x97da ir vaisius.\n_START_SECTION_\nAm\xc5\xbeius\n_START_PARAGRAPH_\nYra \xc5\xbeinomas vienas individas, kuris auginamas \xc5\xbemoni\xc5\xb3 yra i\xc5\xa1gyven\xc4\x99s 8 metus.'